Document ID: 32007R0116

KOMISJONI MÄÄRUS (EÜ) nr 116/2007,
7. veebruar 2007,
millega muudetakse määrust (EÜ) nr 382/2005, millega kehtestatakse nõukogu määruse (EÜ) nr 1786/2003 (kuivsöödaturu ühise korralduse kohta) üksikasjalikud rakenduseeskirjad
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1786/2003 kuivsöödaturu ühise korralduse kohta, (1) eriti selle artiklit 20,
võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (2) eriti selle artikli 71 lõike 2 teist lõiku,
ning arvestades järgmist:
(1)
Komisjoni määruse (EÜ) nr 382/2005 (3) kohaldamisel saadud kogemused on näidanud, et kõnealuse määruse artikli 34a sõnastust tuleb selgemaks muuta kõnesoleva artikliga ette nähtud toetuse abikõlblikkuse tingimuste osas ning kindlaks tuleb määrata nimetatud toetuse maksmise tähtaeg.
(2)
Seetõttu tuleks määrust (EÜ) nr 382/2005 vastavalt muuta.
(3)
Käesoleva määrusega ette nähtud meetmed on kooskõlas teraviljaturu ja otsetoetuste ühise korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 382/2005 artiklit 34a muudetakse järgmiselt:
1.
lõige 1 asendatakse järgmise tekstiga:
“1. Erandina käesoleva määruse artikli 18 lõikest 3 võib 2005./2006. turustusaasta jooksul toodetud kuivsööda puhul, mis ei ole enne 31. märtsi 2006 väljunud töötlemisettevõttest või käesoleva määruse artikli 3 punktis a nimetatud ladustamispaigast, anda 2005./2006. turustusaasta osas määruse (EÜ) nr 1786/2003 artikliga 4 ette nähtud toetust samuti nagu määruse (EÜ) nr 1782/2003 artikli 71 lõike 2 teises lõigus osutatud toetust, tingimusel et kõnealune kuivsööt
a)
vastab käesoleva määruse artiklis 3 sätestatud tingimustele;
b)
viiakse töötlemisettevõttest välja 2006./2007. turustusaasta jooksul pädeva asutuse kontrolli all vastavalt käesoleva määruse artiklites 10 ja 11 sätestatud tingimustele;
c)
on arvestatud asjaomastele liikmesriikidele garanteeritud riiklike koguste hulka turustusaastaks 2005./2006;
d)
on deklareeritud ja sertifitseeritud 2005./2006. turustusaasta jooksul.”;
2.
lisatakse järgmine lõige 3:
“3. Ilma, et see piiraks toetuse saamise õiguse kontrollimist 90 päeva jooksul, millele on osutatud artikli 20 lõikes 2, makstakse toetused, mida abisaajad võivad taotleda, välja järgmistel tingimustel:
a)
määruse (EÜ) nr 1786/2003 artikliga 4 ette nähtud toetust makstakse töötlemisettevõtetele 30 tööpäeva jooksul pärast makseasutuse otsust;
b)
määruse (EÜ) nr 1782/2003 artikli 71 lõike 2 teises lõigus osutatud toetust makstakse käesoleva määruse artikli 35 lõike 3 teise lõiguga ette nähtud tähtaja jooksul.”.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. veebruar 2007

Labels: 1
15
6